84 Ke batla hore o hlokomele mona. Lejwe le leng le ile la betlwa ka tsela e tjena, mme le leng ka tsela ela. Mohlomong, lene le betlwa ka tsela etjena, aka hanana kae kae, leha ekaba keng feela, jwalo ka sehlopha sa badumedi matsatsing ana, "Ke Methodist. Ke Church of God. Ho bokwe Modimo, ke leloko la Assemblies. 46 “Sena ke seo ’Musi Morena Jehova a se boletseng, ‘Ha e le heke ea lebala le ka hare e shebileng bochabela,+ e lokela ho tsoela pele e koetsoe+ ka matsatsi a tšeletseng a mosebetsi,+ ’me ka letsatsi la sabatha e lokela ho buloa, ’me ha khoeli e thoasitse e lokela ho buloa.+ 2 Morenana o tla kena ka tsela ea mathule a heke,+ a tsoa ka ntle, a eme haufi le kosene ea monyako oa heke;+ ’me baprista ba tla fana ka nyehelo ea hae e feletseng ea secheso le mahlabelo a hae a kopanetsoeng, ’me o tla inama monyako oa heke,+ a tsoe, empa heke ha ea lokela ho koaloa ho fihlela ka shoalane. 3 Batho ba naha ba tla inama monyakong oa heke eo ka lisabatha le ha likhoeli li thoasa, ka pel’a Jehova.+ 4 “‘Nyehelo e feletseng ea secheso eo morenana a lokelang ho e hlahisa ho Jehova ka letsatsi la sabatha e lokela ho ba ea likonyana tse tona tse tšeletseng tse phetseng hantle le pheleu e phetseng hantle;+ 5 ’me e le nyehelo ea lijo-thollo, efa bakeng sa pheleu,+ ’me bakeng sa likonyana tse tona nyehelo ea lijo-thollo ho ea ka seo a ka khonang ho fana ka sona,+ ’me, ha e le oli, hine ea efa.+ 6 Ka letsatsi la khoeli e thoasitseng+ ho lokela hore ho be le pohoana, e tona mohlapeng, e phetseng hantle, le likonyana tse tšeletseng tse tona le pheleu; e lokela ho ba tse phetseng hantle.+ 7 O lokela ho fana ka efa bakeng sa pohoana le efa bakeng sa pheleu e le nyehelo ea lijo-thollo, le bakeng sa likonyana tse tona ho ea ka seo a ka se khonang; ’me, ha e le oli, hine ea efa.+ 8 “‘Ha morenana+ a kena, o lokela ho kena ka tsela ea mathule a heke, ’me o lokela ho tsoa ka eona.+ 9 Ha batho ba naha ba tla ka pel’a Jehova linakong tsa mokete,+ ea kenang ka tsela ea heke e ka leboea+ hore a tl’o inama o lokela ho tsoa ka tsela ea heke e ka boroa;+ ’me ea kenang ka tsela ea heke e ka boroa o lokela ho tsoa ka tsela ea heke e ka leboea. Ha ho ea lokelang ho khutla ka tsela ea heke eo a keneng ka eona, kaha o lokela ho tsoa ka e ka pel’a hae ka ho toba. 10 Ha e le morenana ea leng har’a bona, ha ba kena, o lokela ho kena; ’me ha ba tsoa, o lokela ho tsoa.+ 11 Meketeng+ le linakong tsa mokete nyehelo ea lijo-thollo e lokela ho ba efa bakeng sa pohoana le efa bakeng sa pheleu, le bakeng sa likonyana tse tona ho ea ka seo a ka khonang ho fana ka sona; ’me, ha e le oli, hine ea efa.+ 12 “‘Haeba morenana a ka fana ka nyehelo e feletseng ea secheso e le nyehelo ea boithaopo,+ kapa mahlabelo a kopanetsoeng e le nyehelo ea boithaopo ho Jehova, motho o tla mo bulela heke e shebileng bochabela,+ ’me o tla fana ka nyehelo ea hae e feletseng ea secheso le mahlabelo a hae a kopanetsoeng feela joalokaha a etsa ka letsatsi la sabatha.+ O tla tsoa, ’me motho o tla koala heke ka mor’a hore a tsoe.+ 13 “‘U lokela ho fana ka konyana e tona e phetseng hantle, e leng selemong sa eona sa pele, e le nyehelo e feletseng ea secheso ea kamehla ho Jehova.+ U lokela ho fana ka eona hoseng ho hong le ho hong. 14 E le nyehelo ea lijo-thollo hammoho le eona u lokela ho fana ka karolo ea botšelela ea efa hoseng ho hong le ho hong ’me, ha e le oli, u fane ka karolo ea boraro ea hine bakeng sa ho fafatsa phofo e thumisehileng.+ Nyehelo ea lijo-thollo ea Jehova ke taelo e hlomamisitsoeng e hlolang ka nako e sa lekanyetsoang, kamehla. 15 Ba tla fana ka konyana e tona le nyehelo ea lijo-thollo le oli hoseng ho hong le ho hong e le nyehelo e feletseng ea secheso ea kamehla.’ 16 “Sena ke seo ’Musi Morena Jehova a se boletseng, ‘Haeba morenana a ka fa e mong le e mong oa bara ba hae mpho e le lefa la hae, e tla ba thepa ea bara ba hae. Ke letlotlo la bona ka lefa. 17 Haeba a ka fa e mong oa bahlanka ba hae mpho lefeng la hae, le eona e tla ba ea hae ho fihlela ka selemo sa tokoloho;+ ’me e tla khutlela ho morenana. Ke lefa la hae feela—mabapi le bara ba hae—le lokelang ho lula e le la bona. 18 Morenana ha aa lokela ho nka lefa leha e le lefe la sechaba e le hore a se qobelle ho tloha letlotlong la sona.+ O lokela ho fa bara ba hae lefa ho tsoa letlotlong la hae, e le hore sechaba sa ka se se ke sa hasanngoa e mong le e mong ho tloha letlotlong la hae.’”+ 19 A ntlisa ka tsela e kenang+ e neng e le ka lehlakoreng la heke ho ea likamoreng tsa ho jela tse halalelang, tsa baprista, tse neng li shebile ka leboea,+ ’me, bonang! ho ne ho e-na le sebaka moo ka mahlakoreng ka bobeli a ka morao ka bophirimela. 20 A re ho ’na: “Sena ke sebaka seo baprista ba tla phehela nyehelo ea molato+ le nyehelo ea sebe+ ho sona, le moo ba tla apeha nyehelo ea lijo-thollo teng,+ e le hore ho se ke ha e-ba le letho le isoang lebaleng le ka ntle bakeng sa ho halaletsa sechaba.”+ 21 A ntlisa lebaleng le ka ntle ’me a mphetisa lipalong tse ’nè tse hukung ea lebala, ’me, bonang! ho ne ho e-na le lebala palong ena e hukung ea lebala, lebala palong eane e hukung ea lebala. 22 Lipalong tse ’nè tse hukung tsa lebala ho ne ho e-na le mabala a manyenyane, a le bolelele ba litsoe tse mashome a mane le bophara ba litsoe tse mashome a mararo. Ka bone ba ’ona hammoho le mehaho e sekhutlong a ne a e-na le litekanyo tse lekanang. 23 Ho ne ho e-na le mokoloko ho a pota-pota, ho a pota-pota ka bone ba ’ona, ’me ho ne ho entsoe libaka tseo ho pheheloang ho tsona+ ka tlas’a mekoloko e a pota-potileng ka hohle. 24 Joale a re ho ’na: “Ana ke matlo a ba phehang, moo basebeletsi ba Ntlo ba phehelang sehlabelo sa sechaba teng.”+